रामवीर तंवर
रामवीर तंवर एक भारतीय सामाजिक कार्यकर्ता एवं पर्यावरणविद हैं, जिन्हें देश में जल संरक्षण, तालाबों के सुंदरीकरण, मृत जल निकायों को पुनर्जीवित करने और शहरी वन बनाने की दिशा में उनके कार्य के लिए जाना जाता हैं। उन्हें पोंड मैन ऑफ इंडिया अथवा पोंड मैन के नाम से भी जाना जाता हैं। वह उत्तर प्रदेश, उत्तराखण्ड, हरियाणा, मध्य प्रदेश, दिल्ली, गुजरात और कर्नाटक में लगभग 80 तालाबों की सफाई और जीर्णोद्धार का कार्य कर चुके है। तंवर 'से अर्थ' नामक एक सामाजिक संस्था एवं 'जल चौपाल' नामक अभियान के संस्थापक हैं, जो जल निकायों के पुनरुद्धार और पर्यावरण संरक्षण के प्रति जागरूकता पैदा करने के लिए कार्यरत हैं। उन्हें गाजियाबाद नगर निगम द्वारा स्वच्छ भारत अभियान का ब्रांड एंबेसडर और उत्तर प्रदेश सरकार द्वारा भूजल सेना का ग़ाज़ियाबाद ज़िला समन्वयक नियुक्त किया गया हैं।